РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/499-21

30. новембар 2021. године

Б е о г р а д

З А П И С Н И К

75. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 29. НОВЕМБРА 2021. ГОДИНЕ

 Седница је почела у 09.05 часова.

 Седницом је председавала Јелена Жарић Ковачевић, председник Одбора.

 Седници су присуствовали чланови Одбора: Невена Веиновић, Виолета Оцокољић, Угљеша Мрдић, Илија Матејић, Жељко Томић, Оља Петровић, Вук Мирчетић, Дубравка Краљ и Лука Кебара.

Седници Одбора присуствовали су Дејан Кесар, заменик члана Одбора Ђорђа Тодоровића, Гојко Палалић, заменик члана Одбора Јована Палалића и Борисав Ковачевић, заменик члана Одбора.

 Седници нису присуствовали чланови Одбора: Марија Јевђић, Миленко Јованов, Тома Фила и Балинт Пастор, нити њихови заменици.

 На предлог председника, Одбор је једногласно (13 гласова за) утврдио следећи

**Д н е в н и р е д:**

 1. Утврђивање питања о коме се грађани изјашњавају на референдуму са понуђеним одговорима, и упућивање захтева Републичкој изборној комисији за мишљење.

**Прва тачка дневног реда:** Утврђивање питања о коме се грађани изјашњавају на референдуму са понуђеним одговорима, и упућивање захтева Републичкој изборној комисији за мишљење

 Одбор за уставна питања и законодавство Народне скупштине утврдио је питање о коме се грађани изјашњавају на Републичком референдуму са понуђеним одговорима.

 На основу члана 36. став 2. Закона о референдуму и народној иницијативи („Службени гласник РС“, број 111/21), Одбор је одлучио да Републичкој изборној комисији достави предлог референдумског питања са понуђеним одговорима, ради прибављања позитивног мишљења.

Одбор је одлуку донео једногласно (13 гласова за).

За известиоца Одбора на седници Народне скупштине одређен је председник Одбора.

 Седница је завршена у 09.15 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Јелена Жарић Ковачевић